CELEX: 62021TN0488
Language: da
Date: 2021-08-10 00:00:00
Title: Sag T-488/21: Sag anlagt den 10. august 2021 — Tralux m.fl. mod Parlamentet

18.10.2021   
            
            
               DA
            
            
               Den Europæiske Unions Tidende
            
            
               C 422/20
            
         
      Sag anlagt den 10. august 2021 — Tralux m.fl. mod Parlamentet
      (Sag T-488/21)
      (2021/C 422/27)
      Processprog: fransk
      
         Parter
      
      
         Sagsøgere: Tralux, Société Générale de travaux — Luxembourg Sàrl (Leudelange, Luxembourg), Eric Soldermann, René-Pierre Ortiz, Rodrigue Thiemann, Richard Lang, Marie Real, Olivier Lingelser, Architectes Associés, Aea Architectes (Mulhouse, Frankrig), Energie & Environnement — Ingénieurs Conseils (Niederanven, Luxembourg) og Edeis (Ivry-sur-Seine, Frankrig) (ved advokat G. Krieger)
      
         Sagsøgt: Europa-Parlamentet
      
         Sagsøgernes påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Sagsøgerne gives medhold.
               
            
                  —
               
               
                  Europa-Parlamentets afgørelse af 20. juli 2021 om afvisning af sagsøgernes tilbud af 16. april 2021 annulleres.
               
            
         Søgsmålsgrunde og væsentligste argumenter
      
      Sagsøgerne har til støtte for søgsmålet til prøvelse af afgørelsen om afvisning af deres tilbud, der blev afgivet i forbindelse med udbudsprocedure nr. 06D10/2020/SI2KAD-01 vedrørende udformning og opførelse af et »Europa Experience«-område og et konferencecenter i Luxembourg, påberåbt sig et enkelt anbringende om tilsidesættelse af artikel 51 i forordning 2018/1046 (1). Sagsøgerne har fremført adskillige argumenter til støtte for dette anbringende. For det første er de af den opfattelse, at de opfylder udvælgelseskriterierne og særligt kriteriet om minimumsantal ansatte. For det andet har sagsøgerne gjort gældende, at udbudsbetingelserne ikke kræver, at der fremlægges dokumentation for at undgå at tilbuddet er ugyldigt. De har tilføjet, at der på anmodning af den ordregivende myndighed kan foretages præciseringer af tilbuddet efter indgivelsen af dette tilbud. Under alle omstændigheder ændrede disse præciseringer ifølge sagsøgerne ikke de fremlagte dokumenter væsentligt.
      
         (1)  Europa-Parlamentets og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).